text: Få lungerne undersøgt
  16 november 2010 kl. 14.12
  63 mennesker fik testet deres lungefunktion i Sundhedsbussen i lørdags, men mange gik forgæves. Sundhedscenter Vejle har derfor besluttet at tilbyde lungefunktionstjek efter nytår.
  Hver fjerde, der blev undersøgt i Sundhedsbussen i weekenden, havde nedsat lungefunktion, som kan skyldes lungesygdommen KOL.
  - Lungesygdommen KOL kan ikke helbredes. Men du kan bremse sygdommen og jo før, des bedre, siger lungesygeplejerske Camilla Johansen fra Sundhedscenter Vejle.
  Den kommende undersøgelse finder sted i januar.
  